CELEX: 32013D0705
Language: hu
Date: 2013-11-29 00:00:00
Title: 2013/705/EU: A Bizottság végrehajtási határozata ( 2013. november 29. ) a kakastaréj-kivonatnak a 258/97/EK európai parlamenti és tanácsi rendelet szerinti új élelmiszer-összetevőként való forgalomba hozatala engedélyezéséről (az értesítés a C(2013) 8319. számú dokumentummal történt)

3.12.2013   
            
            
               HU
            
            
               Az Európai Unió Hivatalos Lapja
            
            
               L 322/39
            
         A BIZOTTSÁG VÉGREHAJTÁSI HATÁROZATA
   (2013. november 29.)
   a kakastaréj-kivonatnak a 258/97/EK európai parlamenti és tanácsi rendelet szerinti új élelmiszer-összetevőként való forgalomba hozatala engedélyezéséről
   (az értesítés a C(2013) 8319. számú dokumentummal történt)
   (csak a spanyol nyelvű szöveg hiteles)
   (2013/705/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az új élelmiszerekről és az új élelmiszer-összetevőkről szóló, 1997. január 27-i 258/97/EK európai parlamenti és tanácsi rendeletre (1) és különösen annak 7. cikkére,
   mivel:
   
               (1)
            
            
               A Bioiberica S.A. vállalat 2011. február 8-án az Egyesült Királyság illetékes hatóságainál a kakastaréj-kivonat új élelmiszer-összetevőként való forgalomba hozatalát kérelmezte.
            
         
               (2)
            
            
               Az Egyesült Királyság illetékes élelmiszer-értékelő testülete 2011. október 25-én közzétette elsődleges értékelési jelentését. A jelentésben a testület arra a következtetésre jutott, hogy a kakastaréj-kivonatnak bizonyos élelmiszerekben a kérelmező által javasolt mennyiségben történő felhasználása megfelel a 258/97/EK rendelet 3. cikkének (1) bekezdésében megfogalmazott feltételeknek.
            
         
               (3)
            
            
               A Bizottság az elsődleges értékelő jelentést 2011. november 10-én továbbította a többi tagállam számára.
            
         
               (4)
            
            
               A 258/97/EK rendelet 6. cikke (4) bekezdésének második albekezdésében meghatározott hatvannapos időszak alatt indokolt kifogásokat emeltek. Különösen a részletes leírásokkal és a termék lehetséges allergizáló hatásával kapcsolatosan vetettek fel kérdéseket.
            
         
               (5)
            
            
               2012. május 22-én a Bizottság felkérte az Európai Élelmiszerbiztonsági Hatóságot (EFSA), hogy végezze el a kakastaréj-kivonatnak a 258/97/EK rendelet szerinti új élelmiszer-összetevőként való további értékelését.
            
         
               (6)
            
            
               2013. május 31-én az EFSA szakvéleményt fogadott el a kakastaréj-kivonatról (2), amelyben arra a következtetésre jutott, hogy felhasználása a javasolt módon és mennyiségekben biztonságos.
            
         
               (7)
            
            
               A szakvélemény megfelelő alapot nyújt annak megállapítására, hogy a kakastaréj-kivonat javasolt módon és mennyiségekben történő felhasználása megfelel a 258/97/EK rendelet 3. cikkének (1) bekezdésében megfogalmazott feltételeknek.
            
         
               (8)
            
            
               Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   Az I. mellékletben meghatározott és leírt kakastaréj-kivonat forgalomba hozható új élelmiszer-összetevőként a II. mellékletben meghatározott felhasználási módokra, legfeljebb az ott meghatározott felhasználási mennyiségben.
   2. cikk
   Az e határozattal engedélyezett új élelmiszer-összetevő megnevezése az azt tartalmazó élelmiszerek címkéjén: „kakastaréj-kivonat”.
   3. cikk
   E határozat címzettje a Bioiberica S.A., Plaça Francesc Macià, 7. 8B, 08029 Barcelona Spanyolország.
   
      Kelt Brüsszelben, 2013. november 29-én.
      
         
            a Bizottság részéről
         
         Tonio BORG
         
            a Bizottság tagja
         
      
   
   
      (1)  HL L 43., 1997.2.14., 1. o.
   
      (2)  EFSA Journal (2013); 11(6):3260.
   
      I. MELLÉKLET
      
         A KAKASTARÉJ-KIVONAT LEÍRÁSA
      
      
         Meghatározás:
      
      A kakastaréjból nyert kivonatot a Gallus gallus tarajából enzimatikus hidrolízissel, majd az ezt követő szűrés, a koncentrálás és kicsapás lépéseivel állítják elő. A kakastaréj-kivonat fő összetevői a hialuronsav, a kondroitin-szulfát A és a dermatán-szulfát (kondroitin-szulfát B) glükózamino-glikánok.
      
                  Hialuronsav
               
               
                  60–80 %
               
            
                  Kondroitin-szulfát A
               
               
                  Legfeljebb 5 %
               
            
                  Dermatán-szulfát (kondroitin-szulfát B)
               
               
                  Legfeljebb 25 %
               
            
         Leírás
      
      Fehér vagy majdnem fehér színű higroszkópos por.
      
         Azonosítás:
      
      
                  pH
               
               
                  5,0–8,5
               
            
         Tisztaság:
      
      
                  Kloridok
               
               
                  Legfeljebb 1 %
               
            
                  Nitrogén
               
               
                  Legfeljebb 8 %
               
            
                  Szárítási veszteség (105 °C-on 6 órán keresztül)
               
               
                  Legfeljebb 10 %
               
            
                  Higany
               
               
                  Legfeljebb 0,1 mg/kg
               
            
                  Arzén
               
               
                  Legfeljebb 1 mg/kg
               
            
                  Kadmium
               
               
                  Legfeljebb 1 mg/kg
               
            
                  Króm
               
               
                  Legfeljebb 10 mg/kg
               
            
                  Ólom
               
               
                  legfeljebb 0,5 mg/kg
               
            
         Mikrobiológiai követelmények:
      
      
                  Összes életképes aerob baktérium
               
               
                  Legfeljebb 102 cfu/g
               
            
                  
                     Escherichia coli
                  
               
               
                  1 g-ban nem mutatható ki
               
            
                  
                     Salmonella spp.
               
               
                  1 g-ban nem mutatható ki
               
            
                  
                     Staphylococcus aureus
                  
               
               
                  1 g-ban nem mutatható ki
               
            
                  
                     Pseudomonas aeruginosa
                  
               
               
                  1 g-ban nem mutatható ki
               
            
   
      II. MELLÉKLET
      
         A kakastaréj-kivonat engedélyezett felhasználása
      
      
                  Élelmiszer-kategória
               
               
                  Legnagyobb használati koncentráció (mg/100 g vagy mg/100 ml)
               
            
                  Tejalapú italok
               
               
                  40
               
            
                  Tejalapú erjesztett italok
               
               
                  80
               
            
                  Joghurtszerű termékek
               
               
                  65
               
            
                  
                     Fromage frais
                  
               
               
                  110